નવી દિલ્હીઃ જાપાની કાર કંપની હોન્ડા કાર ઈંડિયાએ પેસેન્જર કાર સેલ્સ મામલે મહિન્દ્રા એન્ડ મહિન્દ્રા કંપનીને પાછળ છોડી દીધી છે. જુલાઈ 2018ના સેલ્સના આંકડાઓના હિસાબથી હોન્ડા હવે દેશની ત્રીજી સૌથી મોટી કંપની બની ગઈ છે. હોન્ડાના વધી રહેલા સેલીંગ પાછળ સૌથી મોટો ફાળો હોન્ડાની Amaze કારનો છે. પ્રાપ્ત વિગતો અનુસાર હોન્ડાએ જુલાઈ 2018માં 19,970 યુનિટ્સ વેચ્યા હતા. તો આ દરમિયાન મહિન્દ્રાએ 19,781 યુનિટ્સ વેચ્યા છે. તો મહત્વની વાત એ છે કે મહિન્દ્રાના ડોમેસ્ટિક સેલમાં 6 ટકાનો ઘટાડો નોંધાયો છે.